ഈവ്ലിൻ സ്റ്റോക്കിംഗ് ക്രോസ്ലിൻ

ഡോക്ടർ എവ്ലിൻ സ്റ്റോക്കിംഗ് ക്രോസ്ലിൻ (1919 – 1991) ഒരു അമേരിക്കൻ വൈദ്യയായിരുന്നു. ഇംഗ്ലീഷ്:Evelyn Stocking Crosslin. 1995  ൽ ഫ്ലോറിഡ വിമൻസ് ഹാൾ ഓഫ് ഫെയിമിലേക്ക് അവർ തിരഞ്ഞെടുക്കപ്പെട്ടു .

 ജീവിതരേഖ 
ഡേടോണ ബീച്ചിൽ എവ്‌ലിൻ സ്റ്റോക്കിംഗ് ആയി ജനിച്ച അവർ ബെഥൂൺ-കുക്ക്മാൻ കോളേജിൽ പഠിച്ചു . അക്കാലത്ത് ആഫ്രിക്കൻ-അമേരിക്കൻ വംശജരെ ഫ്ലോറിഡ മെഡിക്കൽ സ്കൂളുകളിൽ പ്രവേശിപ്പിച്ചിരുന്നില്ല എന്നതിനാൽ,  നാഷ്വിൽ ടെന്നസിയിലെ മെഹാരി മെഡിക്കൽ കോളേജിൽ നിന്നാണ് അവൾ എംഡി നേടിയത്.  വോലൂസിയ കൗണ്ടിയിൽ വൈദ്യശാസ്ത്രം പ്രാക്ടീസ് ചെയ്യുന്ന ആദ്യത്തെ ആഫ്രിക്കൻ-അമേരിക്കൻ വനിതയായിരുന്നു അവർ. അവൾ ഡോക്ടർ നീൽ ക്രോസ്ലിനെ വിവാഹം കഴിച്ചു.  ഡേയ്ടോണ ബീച്ചിലെ ഹാലിഫാക്സ് മെഡിക്കൽ സെന്ററിൽ ക്രോസ്ലിൻ 47 വർഷം പരിശീലിച്ചു.  അവൾ സ്വന്തമായി പ്രാക്ടീസ് നടത്തുകയും ഡേയ്ടോണ ബീച്ച് പബ്ലിക് ഹെൽത്ത് യൂണിറ്റിന്റെ വെൽ ബേബി ക്ലിനിക്കിൽ 30 വർഷത്തോളം ജോലി ചെയ്യുകയും ചെയ്തു. 

സ്വകാര്യ വൈദ്യസഹായം താങ്ങാൻ കഴിയാത്ത ആളുകൾക്ക് ഗുണമേന്മയുള്ള മെഡിക്കൽ സേവനങ്ങൾ നൽകുന്നതിന് ക്രോസ്ലിനും അവളുടെ ഭർത്താവും പ്രശസ്തി നേടിയിട്ടുണ്ട്. അവരുടെ സംഭാവനകളെ ആദരിക്കുന്നതിനായിട്ടാണ് 1994-ൽ ഹാലിഫാക്സ് ക്രോസ്ലിൻ ഹെൽത്ത് സെന്റർ തുറന്നത്. വരുമാനത്തെ അടിസ്ഥാനമാക്കിയാണ് കേന്ദ്രത്തിലെ ഫീസ് നിശ്ചയിച്ചിരിക്കുന്നത്. 

 റഫറൻസുകൾ